На основу члана 37. Статута града Ниша ("Службени лист града Ниша", бр.88/08,143/16 ) и члана 9 . Одлуке о оснивању Установе Сигурна кућа за жене и децу жртве породичног насиља ("Службени лист Града Ниша" бр. 94/2010)

 Скупштина Града Ниша, на седници одржаној дана \_\_\_\_\_\_\_\_ . године, доноси

**Р Е Ш Е Њ Е**

**I ДАЈЕ СЕ САГЛАСНОСТ** на Програм рада и Финансијски план Установе Сигурна кућа за жене и децу жртве породичног насиља Ниш за 2020.годину, које је усвојио Управни одбор Установе Одлукама број:23 и број 24 на седници одржаној 10.01.2020 године.

II Решење доставити: Установи „Сигурна кућа за жене и децу жртве породичног насиља“ Ниш, Градској Управи Града Ниша - Секретаријату за дечију и социјалну заштиту и Градској Управи Града Ниша - Секретаријату за финансије.

Број: \_\_\_\_\_\_\_\_\_\_\_\_\_\_\_\_

У Нишу, \_\_\_\_\_\_\_\_\_ . године

**СКУПШТИНА ГРАДА НИША**

 ПРЕДСЕДНИК

мр Раде Рајковић

 \_\_\_\_\_\_\_\_\_\_\_\_\_\_\_\_\_\_\_

**О Б Р А З Л О Ж Е Њ Е**

На седници одржаној 10.01.2020. године Управни одбор Установе Сигурна кућа за жене и децу жртве породичног насиља донео је Програм рада и Финансијски план Установе за 2020.годину

Статутом града Ниша, утврђена је надлежност Скупштине града Ниша о давању сагласности на Програм рада установа чији је оснивач Град.

Основна делатност Сигурне куће је пружање заштитите и збрињавање жртава породичног насиља, али и пружање психо-социјалне и правне помоћи.

 Обављајући своју основну делатност, Сигурна кућа ће и наредне године

наставити са праксом индивидуалних и групних едукативно – креативних радионица са корисницама у циљу превазилажења криза.

При самом смештају кориснице у Сигурну кућу, обавиће се индивидуални саветодавни разговор у циљу санирања акутне стресне ситуације. Даљи индивидуални разговори биће усмерени на:

- јачању самопоштовања и самопоуздања и веровању у личне потенцијале и

вредности

- ублажавању осећаја кривице што је напустила насилника

- мењању когнитивних ставова жртве да је жена дужна да трпи

- проналаску алтернатива и опција за самосталан живот без насиља.

 Групне радионице са корисницама као главни циљ имати јачање њиховог самопоштовања и самопоуздања. Радионице функционишу као едукативне, креативне и мотивационе.

С обзиром на то да су често са женама на смештају у Сигурној кући и њихова деца, која су директно или индиректно била изложена насиљу, неопходно је посебну пажњу посветити раду са њима.

Установа ће наставити са пружањем услуга телефонског саветовања за све грађане који се јављају за помоћ, као и са пружањем услуге интернет саветовалишта, која обухвата саветодавну помоћ стручног тима установе жртвама породичног насиља путем е-mail-а.

Сигурна кућа ће и у наредном периоду:

- наставити рад на превенцији и подизању свести када је породично насиље у питању.

- оствариваће се сарадња са институцијама и одржаваће се трибине, округли столови, предавања, радионице на тему насиља у породици.

- у плану је и снимање спота на тему насиља у породици који ће се емитовати на локалним телевизијама.

- успоставиће се сарадња са спортским клубовима како би се организовале различите заједничке акције, такође са циљем подизања свести о овом проблему.

- нааставиће ће се и са истраживачким радом. Током наредне године јавности ће бити презентовани резултати најновијег истраживања на тему „Ставови и предрасуде о породичном насиљу“.

С обзиром на то да је међу жртвама породичног насиља, које уточиште проналазе у Сигурној кући, велики број био незапослен и економски завистан од насилника, установа ће уложити све напоре како би омогућила корисницама додатно професионално оспособљавање и доквалификацију.

У 2020. години у плану је аплицирање пројектом за изградњу летњиковца за кориснице, као и новог дечијег мобилијара са подлогом од тартана. Такође, у плану је самостално или партнерско учешће и аплицирање на конкурсима који се тичу превенције насиља са посебним акцентом на рурална подручја; као и аплицирање пројектима који ће бити усмерени на економско оснаживање жена жртава породичног насиља.

Градска Управа Града Ниша Секретаријат за дечију и социјалну заштиту сматра да су предложени Програм рада и Финансијски план Установе Сигурна кућа за жене и децу жртве породичног насиља Ниш за 2020. годину сачињени у складу са позитивним прописима и њиховом применом у потпуности ће доћи до реализације постављених циљева.

 Секретар секретаријата

 Мирјана Поповић

 \_\_\_\_\_\_\_\_\_\_\_\_\_\_\_\_